Tulen kosketus sytyttää.
Hyvin ihmeellistä on, että Jumala lähetti helluntaina tulen.
Sitä ennen Hän kuitenkin sanoi Luukkaan evankeliumin lopussa: -
"Ja katso, minä lähetän teille sen, jonka minun Isäni on luvannut; -
mutta te pysykää tässä kaupungissa, -
kunnes teidän päällenne puetaan voima korkeudesta."
Tuo voima korkeudesta on jotakin sellaista, -
jota ihminen voi kokea myös näinä aikoina.
Luen vielä tuosta helluntain hetkestäkin, -
koska siellä tapahtunut on hyvin vakuuttavaa.
"Ja kun helluntaipäivä oli tullut, -
olivat he kaikki yhdessä koolla. Ja tuli yhtäkkiä humaus taivaasta, -
niinkuin olisi käynyt väkevä tuulispää, -
ja täytti koko huoneen, jossa he istuivat.
Ja he näkivät ikäänkuin tulisia kieliä, -
jotka jakaantuivat ja asettuivat heidän itsekunkin päälle.
Ja he tulivat kaikki Pyhällä Hengellä täytetyiksi -
ja alkoivat puhua muilla kielillä, -
sen mukaan mitä Henki heille puhuttavaksi antoi."
Tuo Pyhän Hengen olemus oli jo kertaalleen -
varmasti opetuslapsille tuttua.
Jeesus Kristus oli näet puhaltanut heidän ylleen Pyhän Hengen, -
ja heille annettiin valta julistaa syntien anteeksiantamus.
Olivathan he paljon olleet myös tehtävissä, -
joissa he toivat esille Jumalan valtakuntaa parantamalla sairaita -
yliluonnollisella Pyhän Hengen voimalla Jeesuksen nimen kunniaksi.
Kaikkeen yliluonnollisuuteen on -
leikkauspisteenä vielä nykyäänkin se, -
että ihminen kokee kielillä puhumisen yliluonnollisena.
Se tapahtuu hyvin monella eri tavalla.
Uskonasioissa on paljon oman kokemuksen erikoisuutta.
Jumala valitsee sen, -
miten ihminen loppujen lopuksi sen saa kokea.
Miten tämä itselleni tapahtui?
Minä oli nähnyt niin paljon Pyhän Hengen tekoja -
erään ulkomaalaisen henkilön kautta, -
jonka kuulemisen näin erikoisella tavalla -
työtovereitten kasvoissa.
Näin heidät oikein onnellisina ja tasaisina, -
iloisina kasvoiltaan ja kysyin, mitä heille kuuluu.
"Kävimme kuuntelemassa puhujaa, joka puhui koko ajan sydämeemme."
Samalla minun oli syytä kysyä: "Missä ja kuka? -
Onko niitä tilaisuuksia vielä?"
Tuon yhteyden jälkeen näin hänen tekojaan.
Pyysin häntä Vartiokylän seurakuntaan luterilaiseen kappeliin, -
Puotilan kappeliin. Siellä toisena iltana -
hänellä oli Pyhässä Hengessä tiedon sana.
Minulla oli ollut vatsakatarri monia vuosia.
Olin nimittäin puutarhurina suuressa vastuussa.
Työntekijöitä oli noin 30 parhaimmillaan.
Minulla oli valvonta ja työnohjaus -
Helsingin kaupungin puutarhapuolella.
Tuo ihminen sanoi siinä tilaisuudessa, -
että Jeesus on sinut parantanut.
Minä ihmettelin, että hyvänen aika, hän ei rukoillut!
Muutaman aamun jälkeen tajusin hänen puhuneen totta.
Jeesus oli parantanut! Sen jälkeen ei katarria ole vatsassa ollut.
Toisen kerran kaipasin Pyhän Hengen täyteyttä.
Menin erääseen seurakuntaan, jossa rukoilija kysyi, mitä minä toivoin.
Sanoin, että haluaisin saada Pyhän Hengen.
Hän pyysi toiseen huoneeseen, asetti kätensä pääni päälle -
ja alkoi rukoilla. Saman tien koin hyvin syvältä -
sisimmästä tulevan Pyhän Hengen todellisuuden, -
niin että kielillä puhuminen alkoi.
No, mitäs tämän jälkeen, kun oli kokenut tätä alkuperäistä, -
mitä Apostolien teoissa tapahtui?
Tulin kotiin siltä matkalta, jolla tämä oli tapahtunut.
Ajattelin, että joka ainoa aivan varmasti täyttyy Pyhällä Hengellä, -
kun vaan rukoilen.
En ollut vielä vaimolle kertonut mitään. Hän oli kaupassa.
Minulla oli 8 kk:n ikäinen lapsi sylissä -
kädet pään päällä ja siinä rukous kielillä puhuen.
Sitten ihmettelin. Ei hyvänen aika!
8 kk:n ikäinen ei puhu suomea. Eihän se voi puhua kielilläkään!
Minun uskoni ei siis toiminut, vaan minä epäilin.
Minulle ihan ajatuksiin sanottiin, -
että jos hän on täyttynyt, niin hän nostaa oikean kätensä.
Tämä lapsi nosti heti oikean kätensä ilmaan.
Ei mennyt kauaa. Vasta 2-vuotiaana hän oli naapurissa, -
ja naapurin täti lastensa kanssa ihmetteli, -
etteivät he ymmärrä mitään, mitä tämä meidän lapsi puhuu!
Siinä yhteydessä tajusin, -
että ne Pyhän Hengen asiat olivat olleet valmiina -
ja nyt oli aika hänen puhua suomen kielen ohella -
sitä kielillä puhumisen lahjaa.
Tämä on merkillistä, että tuo tulen kosketus...
Uskon, että hyvin moni asia liittyy kielillä puhumiseen.
Kerran eräs ystävä pyysi, että tämä suuri nuori mies...
Esirukoustilanteessa saarnaaja pyysi, -
voisinko rukoilla, että tämä saisi Pyhän Hengen.
Siihen mennessä Herra oli opettanut, -
että sanoin rukoilevani Jeesuksen Kristuksen nimessä -
hänen henkeensä Pyhässä Hengessä.
Asetin käteni hänen päänsä päälle -
niin että hän oli siinä niin kuin esirukouksessa.
Noiden sanojen jälkeen aloin puhua kielillä, -
ja hänkin puhui heti kielillä.
Tuo saarnaajan pyyntö oli Jumalan Hengen mukainen, -
koska Pyhä Henki jakaa kullekin niin kuin itse tahtoo.
Se ei siis ollutkaan Oiva, joka siinä jotakin teki.
Jumala näki hyväksi sen hetken antaa tuolle ihmiselle -
Pyhän Hengen tulen kohtaamisen, -
yliluonnollisen voiman kohtaamisen.
Sanoin kuitenkin hänelle, rukoilemmeko uudestaan.
Ja hän lupautui.
Ihmettelin, mitähän tässä nyt sitten tapahtuu.
Hän oli vähän aikaa hiljaa ja sanoi: -
"Minä näin enkelin."
Jotain aivan merkillistä oli siinä ilmapiirissä, -
kun hän sanoi tämän. Ei ollut epäilystäkään siitä, -
etteikö Jumalan Hengen vaikutus antanut hänelle saman tien -
ilmestyksen lahjaa.
Miten Jumala nämä järjestelee?
Mistä tuli minun mieleeni rukoilla uudelleen?
Siinä oli Pyhän Hengen johdatusta.
Silloin, kun Jumalan Henki koskettaa, se tavallaan sytyttää -
jotain aivan uutta.
On merkillistä, että myös tulen näkyminen voi olla joskus -
kielillä puhumisen seurausta.
Puhelimessa oli hyvin pitkä sielunhoidollinen -
ja hengellinen keskustelu vajaa pari vuotta sitten.
Tulin sanoneeksi siinä, -
voisiko tämä henkilö puhua vielä kielillä puhelun lopuksi.
Heti, kun hän alkoi kielillä puhumisen, -
näin, kuinka taivaasta laskettiin -
hyvin laaja tuli.
Oli merkillistä katsoa, kuinka tuli laskettiin maan pintaan asti.
Heti maan pintaa kosketettuaan se levisi laajalle alueelle.
Ajattelin silloin tätä näkyä katsellessani, -
että kun Pyhä Henki alkoi vaikuttaa ensin opetuslapsissa, -
(ehkä heitä oli 120 paikalla) niin siinä vaiheessa nämä kaikki -
saivat evankeliumin julistuksen lahjan Pyhässä Hengessä -
erikielisille ihmisille, joiden kieltä he eivät ennalta osanneet.
Siinä Pyhä Henki alkoi tuoda Jumalan pelastussanoman heille -
heidän kielellään.
Täysin yliluonnollista tuo kielillä puhuminen oli alussa.
Tänä aikana harvemmin tulee kielillä puhuminen niin, -
että toinen sen vieraskielisenä ymmärtää heti.
Sitäkin on tapahtunut.
Ajatellaanpa tämä toisin päin.
Kun on kielen selityslahja olemassa, -
näinhän Paavali siitä kirjoittaa -
kohdassa 1. Kor. 12 ja 14.
Jopa niin, että kun rukoilemme, -
tulee rukoilla hengessä ja ymmärryksellä.
Jos ylistämme, tulee ylistää hengessä ja ymmärryksellä.
Tuo yliluonnollinen hengessä ylistäminen tai rukoileminen on -
jotain muuta kuin omalla kielellä rukoilemista.
Olen kyllä monesti havainnut, -
että myös suomen kielellä voi rukoilla niin, -
että siinä on vahvasti Jumalan Henki mukana.
Se ohjaa sitä rukoilijaa.
Pyhän Hengen lahjat toimivat eri tilanteissa.
Ihmettelen, että kielillä puhumisen aikana -
toinen ihminen voi saada todellakin selityksen tai ilmestyksen -
tai profeetallisia sanomia.
Kielten selityksessä Jumala avaa jotain, -
joka ei ihmisymmärrykseen avaudu.
Sen kokeminen on sitä, -
että Jumala itse saa aikaan sen, -
mitä kielillä puhuminen sisältää.
Sanoma on siis kielillä puhumisessa.
Menemme eteenpäin tässä, miten tulen kosketus sytyttää ihmistä.
Kun kielillä puhuminen tapahtuu, -
niin silloin voi tulla myös sellaisia asioita, -
joissa ihminen saa nähdä sellaista, -
mitä muuten ei näe.
Hengellinen näkökyky on jotain hyvin profeetallista.
Ihminen voi jostain ajatella: "Miksi, miksi hyvänen aika?"
Ne tilanteet, joissa ihminen voi näitä ilmestyksiä saada, -
ovat hengellisiä tilaisuuksia, joissa on hengen vapaus.
Jokainen elämämme päivä on ihmeitten päivä, -
Jumalan antamia elämän päiviä.
1. Korinttolaiskirjeestä voisi vielä katsoa, -
miten nämä hengelliset asiat pitäisi ymmärtää.
"Mutta me emme ole saaneet maailman henkeä, vaan sen Hengen, -
joka on Jumalasta, että tietäisimme, -
mitä Jumala on meille lahjoittanut; ja siitä me myös puhumme, -
emme inhimillisen viisauden opettamilla sanoilla, -
vaan Hengen opettamilla, selittäen hengelliset hengellisesti.
Mutta luonnollinen ihminen ei ota vastaan sitä, -
mikä Jumalan Hengen on; sillä se on hänelle hullutus, -
eikä hän voi sitä ymmärtää, koska se on tutkisteltava hengellisesti.
Hengellinen ihminen sitä vastoin tutkistelee kaiken, -
mutta häntä itseään ei kukaan kykene tutkistelemaan."
On erikoista, miten joku asia voi avautua niin, -
että sitä ei ole voinut ennen oikeastaan ymmärtää.
Aikanaan opiskeluaikana tiesin, -
että joillakin kavereilla siellä on kielillä puhumisen lahja.
He kertoivat, että autoa ajaessaan he puhuvat kielillä.
Kauhistuin! Hyvänen aika, sehän on yliluonnollista!
Hehän ovat olleet Hengen alaisuudessa.
Miten he pystyvät autoa ajamaan?
Oli siis aivan käsittämätöntä, -
että oli tuo vapaus toimia -
kielillä puhumisen aikana. Saattoi jopa ajaa autoa turvallisesti.
Mietimme vielä sitä, -
mikä kielillä puhumisen varsinainen merkitys on uskolle.
Paavali sanoo, että eiväthän kaikki puhu kielillä.
Hän ei siinä tuonutkaan esille, että se olisi huonompi yksilö, -
joka ei ole kielillä puhumista saanut.
Alkuseurakunta kuitenkin oli siinä merkityksessä, -
että pyrittiin siihen, -
että jokainen saisi kokea Pyhällä Hengellä täyttymisen.
Niinpä apostolit rukoilivat käsien päälle panon kautta -
ja huomasivat monesti, että se tapahtui.
Ihmiset siis saivat tuon yliluonnollisuuden kielillä puhumisena.
Usko sinänsä on täysin Jumalan tekoja.
Jeesus uskon alkajana ja kasvattajana on tukipilari, -
jossa ei tarvitse ajatella, mitkä ne elämän lahjat ovat.
Jokainen ihminen on näet yksilö.
Kun Jeesus Kristus saa tulla elävästi -
ihmisen uskon alkajaksi ja kasvattajaksi, -
niin silloin se on kokonaan Hänen kädessään, -
miten opetuslapseus ja kasvaminen tapahtuu.
Nimittäin silloin, kun opetuslapset olivat lähes kolme vuotta -
siinä opetuslapseuskoulutuksessa, niin silloin he saivat sen, -
mitä Isä oli tahtonut Jeesuksen välittävän seuraajilleen, -
Isän tahtoa.
Kun Isä meidän -rukoustakin rukoillaan, -
niin siinä rukoillaan sitä, että tapahtukoon Sinun tahtosi -
myös maan päällä niin kuin taivaassa.
Jumalalla on jokin suunnitelma jokaista ihmistä varten.
Pelastussuunnitelma on kaikkein tärkein.
Evankeliumissa sanotaan näin, -
että kun ihminen uudestisyntyy, -
siinä tapahtuu tuo Jumalan ihme.
Ensimmäinen ihme, joka on kaikkein tärkein.
Nimittäin -
Kun Jeesuksen luokse tuli fariseuksista Nikodeemus, -
niin siinä Jeesus puhui ihmiselle, joka tunnusti, -
että Jeesuksen koko toiminta oli Jumalasta syntynyttä.
"'Rabbi, me tiedämme, että sinun opettajaksi tulemisesi -
on Jumalasta, sillä ei kukaan voi tehdä niitä tunnustekoja, -
joita sinä teet, ellei Jumala ole hänen kanssansa.'
Jeesus vastasi ja sanoi hänelle: 'Totisesti, totisesti -
minä sanon sinulle: joka ei synny uudesti, ylhäältä, -
se ei voi nähdä Jumalan valtakuntaa'.
Nikodeemus sanoi hänelle: 'Kuinka voi ihminen vanhana syntyä? -
Eihän hän voi jälleen mennä äitinsä kohtuun ja syntyä?'
Jeesus vastasi: 'Totisesti, totisesti -
minä sanon sinulle: jos joku ei synny vedestä ja Hengestä, -
ei hän voi päästä sisälle Jumalan valtakuntaan.
Mikä lihasta on syntynyt, on liha; -
ja mikä Hengestä on syntynyt, on henki.
Älä ihmettele, että minä sanoin sinulle: -
teidän täytyy syntyä uudesti ylhäältä."
Uudella luomuksella, joka siinä syntyy, -
on hengellinen aktiviteetti ymmärtää Jumalan tekoja.
Jeesus Kristus Vapahtajana sanoi, -
että Hän lähettää opetuslapsille Puolustajan, Pyhän Hengen.
"Pyhä Henki ottaa Hänen omastansa ja antaa teille."
Pyhällä Hengellä on myös se tehtävä, -
että Hän jakaa armolahjoja itse kullekin, kuten tahtoo.
Olen monesti esirukouksissa kuullut, -
että joku haluaisi sen ja sen lahjan.
Paavali kuitenkin opettaa näistä eri lahjoista niin, -
että Pyhä Henki jakaa kullekin niin kuin tahtoo.
Alkulähtökohta useimmiten eri lahjoille on, -
että tuo kielillä puhuminen tapahtuu ensin.
Käytännössä olen nähnyt, -
että paljon kielillä puhuvilla on hengen vapaus.
Heidän ei ole pakko tai tarve puhua ja puhua, -
vaan sisäinen hengen tila on sellainen, -
että he mielellään puhuvat kielillä.
Runsas kielillä puhuminen avaa myös muiden lahjojen sujuvuutta -
saada lisää lahjoja.
Paavali opettaa näistä Pyhän Hengen asioista niin, -
että meidän on kerta kaikkiaan välttämätöntä tajuta, -
että tuli, joka meitä Pyhässä Hengessä koskettaa, -
tuo uuden mahdollisuuden olla palvelutehtävissä -
erilaisten lahjojen kanssa.
Paavali kirjoittaa täällä: -
"Mutta te olette Kristuksen ruumis ja kukin osaltanne hänen jäseniänsä.
Niinpä Jumala asetti seurakuntaan ensiksi muutamia apostoleiksi, -
toisia profeetoiksi, kolmansia opettajiksi, -
sitten hän antoi voimallisia tekoja, -
sitten armolahjoja parantaa tauteja, avustaa, hallita, -
puhua eri kielillä. Eivät suinkaan kaikki ole apostoleja?
Eivät kaikki profeettoja? Eivät kaikki opettajia?
Eiväthän kaikki tee voimallisia tekoja?
Eihän kaikilla ole parantamisen armolahjoja?
Eiväthän kaikki puhu kielillä?
Eiväthän kaikki kykene niitä selittämään?
Pyrkikää osallisiksi parhaimmista armolahjoista.
Ja vielä minä osoitan teille tien, verrattoman tien."
Armolahjojen runsaus.
On merkillistä, että tästä on melkein 40 vuotta.
Erääseen tilaisuuteen oli minua pyydetty mukaan.
Siinä ohjaaja sanoi, -
että puheeni jälkeen minä voin hoitaa koko loppuillan.
Siinä tilanteessa sanoin, että nyt nousemme kaikki ylös, -
rukoilemme. Joilla on kielillä puhumisen lahja, rukoilevat kielillä.
Joilla sitä ei ole, he rukoilevat suomen kielellä.
Kerettiin vain noin 2 minuuttia.
Vieressäni oleva mies sai tiedon sanan: -
täällä on joku sellainen sairas.
Heti nousi käsi ihmisten joukosta osoitukseksi siitä, -
että hänellä on tuo sairaus.
"Tule rukoiltavaksi." Kaikki istuutuivat kehotuksestani -
ja tuo ihminen tuli.
Samalla Herra johdatti minua sanomaan: -
"Sinä punaisessa puserossa, tule. -
Sinulla on kieltenselityslahja."
Vieressä olevalla, jolla oli tiedon sana, -
oli myös parantamisen armolahja.
Takanamme oli nainen, jolla oli ilmestyksen lahja.
Sitten oli toisessa huoneessa, parin oven takana, vielä kaksi henkilöä, -
jotka vapauttivat demoneista niitä, -
joissa demonit olivat tulleet esille.
Tuo ilta oli hyvin merkillinen, -
koska useimpia ihmisiä palveltiin juuri näillä armolahjoilla niin, -
että ne olivat vuorotellen käytössä, -
niin kuin Herran Henki olisi ohjannut: -
nyt on tämän lahjan vuoro ja nyt tämän vuoro.
Sillä tavoin tuo Jumalan tuli -
tavallaan avautui eri armolahjojen muodossa -
yhteisen kielillä rukoilemisen kautta.
Pyydämme Herralta tähän lopuksi hengen vapautta.
Kiitos, Puolustaja, Pyhä Henki, Jeesuksen nimessä me rukoilemme.
Sinä, Isä, lähetit Puolustajan, Pyhän Hengen -
vahvistamaan seurakuntaasi, Kristus-ruumiin jäseniä -
toimimaan Sinun tulesi varassa Pyhän Hengen avulla -
Jeesuksen nimen kunniaksi, -
sillä Hän on kaiken aikaansaanut. Aamen.
Tekstitys: Tuula-Riitta Virrankare